Diari Oficial de la Generalitat Valenciana


Sumari del DOGV 6271, del 20-05-2010 (2010/5215)

RESOLUCIÓ de 6 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Entitat Pública Empresarial Red.es i la Generalitat, a través de la Conselleria de Justícia i Administracions Públiques, per al desplegament del programa Registre Civil en Línia, inclòs en el Pla Avança.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6271

Data del DOGV
:   20-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5215


Data del document
:   06-05-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 6 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Entitat Pública Empresarial Red.es i la Generalitat, a través de la Conselleria de Justícia i Administracions Públiques, per al desplegament del programa Registre Civil en Línia, inclòs en el Pla Avança. [2010/5215]  
L'Entitat Pública Empresarial Red.es i la Generalitat, a través de la Conselleria de Justícia i Administracions Públiques, han subscrit, després de la tramitació prèvia reglamentària, el 5 d'abril de 2010, el conveni de col·laboració per al desplegament del programa Registre Civil en Línia, inclòs en el Pla Avança.   
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0608/2010, i que figura com a annex d'aquesta resolució.  
València, 6 de maig de 2010.- El director general del Secretariat del Consell: Ángel Mompó Romero.  
Conveni de col·laboració entre l'Entitat Pública Empresarial Red.es i la Generalitat Valenciana, a través de la Conselleria de Justícia i Administracions Públiques, per al desplegament del programa Registre Civil en Línia, inclòs en el Pla Avança  
Madrid, 5 d'abril de 2010  
Reunits  
Per la Generalitat Valenciana, Paula Sánchez de León Guardiola, consellera de Justícia i Administracions Públiques, en virtut del que establix l'article 28.c) de la Llei 5/1983, de 30 de desembre, del Consell, en la redacció donada per Llei 12/2007, de 20 de març, de la Generalitat, autoritzada per a este acte per acord del Consell de 26 de febrer de 2010.  
Per l'Entitat Pública Empresarial Red.es, el seu director general, Sebastián Muriel Herrero, facultat per a este acte en virtut de les facultats delegades a favor seu pel Consell d'Administració de Red.es en la seua sessió de data 15 de setembre de 2006.  
La Generalitat Valenciana i Red.es podran ser denominades, individualment, «la part» i, de forma conjunta, «les parts».  
Les parts es reconeixen la capacitat jurídica necessària per a subscriure el present conveni i en virtut d'això,  
Exposen  
Primer. Que amb data 17 de maig de 2006 el Ministeri de Justícia i l'Entitat Pública Empresarial Red.es van subscriure el conveni marc de col·laboració per a la posada en marxa del programa Registre Civil en Línia, inclòs en el Pla Avança (d'ara en avant el «conveni marc de col·laboració»).  
Segon. Que en la clàusula tercera del conveni marc de col·laboració s'establix que: «Les comunitats autònomes que així ho vulguen podran participar en el desplegament de les accions previstes en el present conveni assumint els drets i obligacions que els corresponguen en els termes i condicions arreplegats en el conveni marc mitjançant de la subscripció de convenis específics, els quals figuraran com a addendes a este conveni marc».  
Tercer. Des que en 1995 la Generalitat Valenciana va rebre les competències en matèria de justícia, atribuïdes en l'actualitat a la Conselleria de Justícia i Administracions Públiques, ha sigut un dels seus objectius prioritaris abordar la modernització dels òrgans judicials de la Comunitat Valenciana i en concret dels registres civils i jutjats de pau, dins del marc normatiu fixat pel Ministeri de Justícia.  
En esta línia, apostant per la incorporació de les noves tecnologies, i amb l'objectiu últim d'aconseguir una administració àgil, moderna, eficaç i eficient, d'acord amb el desplegament tecnològic actual, on l'expedient digital prime sobre l'actual, basat en el paper, i garantint el dret dels ciutadans a relacionar-se electrònicament i telemàticament amb les administracions públiques, la Conselleria de Justícia i Administracions Públiques ha desplegat i posat en pràctica tota una sèrie de projectes i actuacions encaminades a dinamitzar les comunicacions, per a permetre l'actuació tant dels ciutadans com dels òrgans judicials a través de l'establiment de xarxes de comunicació electrònica, per a agilitzar la tramitació dels processos.  
Així, amb el present conveni es pretén integrar de forma eficaç les noves tecnologies de la informació i la comunicació en els registres civils i en els jutjats de pau, per a aconseguir d'esta manera una gestió de l'activitat registral en este àmbit, més avançada tecnològicament i que permeta prestar al ciutadà un servici més àgil, eficaç i de major qualitat.  
Quart. Que Red.es, Entitat Pública Empresarial, adscrita al Ministeri d'Indústria, Turisme i Comerç a través de la Secretaria d'Estat de Telecomunicacions i per a la Societat de la Informació, té encomanada la gestió d'actuacions encaminades a la promoció i al desplegament de la societat de la informació en tots els àmbits de l'activitat econòmica i social, inclosa la gestió dels fons comunitaris previstos per a estos fins, en el Programa Operatiu Economia Basada en el Coneixement (POEC) per al període de programació 2007-2013 que li corresponen, d'acord amb el que disposa l'article 3 del Reial Decret 164/2002, de 8 de febrer, pel qual s'aprova l'Estatut de l'Entitat Pública Empresarial Red.es.  
Les actuacions que Red.es realitzarà en execució del present conveni seran cofinançades al programa operatiu abans esmentat.  
Cinqué. Que les parts entenen que la incorporació de les tecnologies de la informació i la comunicació (d'ara en avant TIC) al Registre Civil és sens dubte indispensable per a aconseguir uns registres capaços de satisfer les necessitats dels ciutadans de la societat actual, que requerixen l'existència de registres públics accessibles que permeten accedir a la informació inscrita d'una forma fàcil i ràpida.  
Atés el procés global de modernització i informatització dels registres civils resulta imprescindible per a la seua efectiva implantació, que tots els òrgans registrals estiguen connectats i que disposen de la infraestructura i equipament adequats per a possibilitar l'ús generalitzat de les noves ferramentes de gestió i sistemes desplegats i per a facilitar l'intercanvi d'informació.  
Per tant cal informatitzar i connectar els jutjats de pau, en tant que són òrgans amb funcions registrals, a fi d'estendre també a este tipus d'òrgans el projecte d'informatització dels registres civils.  
Sisé. Així mateix, en este context cal incrementar els esforços dirigits a millorar i implantar l'aplicatiu INFOREG en els jutjats de pau i, també formar el seu personal perquè l'incorpore al seu treball habitual.   
Seté. Per tot això, cal que les distintes administracions públiques que despleguen les seues funcions i competències en l'òrbita del registre civil i els jutjats de pau, realitzen les actuacions necessàries per a incorporar definitivament este registre a la societat de la informació.  
En este sentit i d'acord amb el que establix la clàusula cinquena del conveni marc, el Ministeri de Justícia col·laborarà amb Red.es en la implantació d'INFOREG i en la formació en el seu ús en els jutjats de pau i assumirà la realització d'estes actuacions per un import màxim de 1.981.083 €.  
Vuité. Per a la consecució d'este objectiu les parts, amb la col·laboració del Ministeri de Justícia, entenen que és necessari dur a terme actuacions conjuntes, en el marc establit en el present conveni de col·laboració, per a definir, desplegar i implantar les infraestructures, aplicacions informàtiques i ferramentes de gestió en les oficines registrals i més concretament en els jutjats de pau, així com col·laborar estretament en la digitalització i gravació dels arxius i llibres registrals.  
Nové. Que la Generalitat Valenciana ha dut a terme diferents iniciatives per a estendre i implantar l'ús de les TIC en l'àmbit dels registres civils i jutjats de pau existents al territori de la Comunitat Autònoma de València.  
La situació actual en relació amb tals actuacions, s'especifica en detall en el document que, sota la rúbrica «Situació de partida», s'adjunta com a annex I al present conveni de col·laboració (d'ara en avant, «el conveni bilateral»).   
Deu. Que les actuacions que les parts acorden posar en marxa en la Comunitat Valenciana prenent com a punt de partida les solucions adoptades en les iniciatives referides en l'expositiu nou anterior, apareixen descrites en el document que s'adjunta al present conveni bilateral com a annex II sota la rúbrica «Actuacions a realitzar».  
Onze. Que les actuacions que cal executar a la Comunitat Valenciana, van encaminades a la integració de les TIC en l'àmbit dels jutjats de pau i, en concret, a complir una sèrie d'objectius els indicadors dels quals apareixen referits en el document que s'adjunta al conveni bilateral com a annex III sota la rúbrica «Seguiment de les actuacions».  
Dotze. Igualment, les parts consideren imprescindible la digitalització i gravació dels llibres registrals a fi de garantir que qualsevol registre civil puga consultar per mitjans telemàtics les dades inscrits per altres òrgans. En este sentit, podran tots els mitjans al seu abast en la realització d'este projecte.  
Tretze. Que les parts coincidixen en la necessitat d'unir esforços per a augmentar l'eficàcia dels servicis públics aprofitant el potencial que oferixen les TIC i, alhora, accelerar la convergència amb Europa en este àmbit. En este sentit, les actuacions previstes en el present conveni bilateral s'emmarquen dins del Pla Avança a través del qual es pretén, entre altres, impulsar la posada a disposició de nous servicis públics en línia més accessibles, eficients i que afavorisquen la millora de la qualitat de vida.  
Que basant-se en allò susdit, la Generalitat Valenciana i Red.es acorden subscriure el present conveni bilateral a fi d'executar les actuacions referides en l'expositiu deu anterior.  
En conseqüència, les parts   
Acorden  
Primera. Objecte del conveni  
L'objecte del present conveni és l'execució en la Comunitat Valenciana de les actuacions del programa Registre Civil en Línia, d'acord amb el que establix el conveni marc de col·laboració.  
Estes actuacions estan destinades a incorporar definitivament el Registre Civil a la societat de la informació i, en particular, a accelerar l'efectiva integració de les TIC en els registres civils i en els jutjats de pau de la Comunitat Valenciana, en tant que són òrgans amb funcions registrals, en els termes i condicions previstos en el conveni marc de col·laboració.  
Segona. Actuacions a realitzar  
Les actuacions a realitzar per les parts, prendran com a punt de partida, la situació actual dels jutjats de pau respecte a l'equipament, connectivitat a Internet de banda ampla i implantació d'INFOREG, la qual s'arreplega en l'annex I.  
El present conveni bilateral servirà per a instrumentalitzar l'execució en la Comunitat Valenciana de les següents actuacions, d'acord amb el que establixen les clàusules quarta i cinquena del conveni marc de col·laboració:  
2.1. Dotar de connectivitat, equipament informàtic i suport els jutjats de pau de la Comunitat Valenciana  
La Generalitat Valenciana i Red.es desplegaran les actuacions encaminades a dotar els jutjats de pau de l'equipament, connectivitat i suport necessaris per a la implantació de l'aplicació INFOREG.  
Entre altres, estes actuacions comprendran el subministrament i instal·lació d'ordinadors personals, impressores específiques i connexió a Internet de banda ampla.  
La Comissió de Seguiment determinarà la configuració i la quantitat de l'equipament informàtic que millor s'adapte per a complir amb els objectius del conveni.  
Les actuacions a realitzar tindran com a finalitat donar el suport necessari a l'activitat registral utilitzant l'aplicatiu INFOREG en la seua versió 4.0 o successives.  
Serà competència de la Generalitat Valenciana assumir el cost de la dotació de la xarxa, l'efectivitat de la connectivitat a Internet de banda ampla i l'establiment d'un Centre d'Atenció a l'Usuari (CAU) de primer nivell, i el manteniment posterior d'estes actuacions. Quan les incidències que donen lloc a la intervenció del CAU afecten l'aplicació informàtica INFOREG seran competència del Ministeri de Justícia.  
Serà competència de Red.es assumir el subministrament i instal·lació dels ordinadors personals i de les impressores específiques, i l'ajuntament corresponent haurà de tindre cura de proporcionar les connexions que siguen necessàries per a això. El manteniment dels equips, una vegada hagen sigut rebuts per la Comunitat Valenciana correspondrà als respectius ajuntaments on hagen sigut instal·lats, als quals els correspon per llei dotar els jutjats de pau dels mitjans materials necessaris per al seu funcionament.  
2.2. Implantar en els jutjats de pau de la Comunitat Valenciana l'aplicació informàtica INFOREG i capacitació per al seu ús.  
Red.es amb la col·laboració de la Generalitat Valenciana implantar l'aplicació INFOREG en els jutjats de pau, i organitzar, gestionar i impartir la capacitació que calga per al personal dels jutjats de pau per a fer ús de la nova aplicació INFOREG. Dites actuacions seran finançades per Red.es de conformitat amb el que disposa l'apartat 4.2  
La capacitació es proporcionarà sobre la versió d'INFOREG determinada pel Ministeri de Justícia, en els termes de l'apartat 2.1.  
El Ministeri de Justícia d'acord amb el que establix la clàusula cinquena del conveni marc de col·laboració realitzarà la formació dels formadors i proporcionarà els materials necessaris.  
La Comissió de Seguiment determinarà l'estratègia de capacitació que es considere més eficaç podent incorporar entre altres mecanismes, formació telemàtica, formació in situ i jornades formatives centralitzades.  
2.3. Execució del projecte de gravació i digitalització dels llibres registrals   
Red.es executarà i finançarà, conjuntament amb el Ministeri de Justícia, les actuacions necessàries per a la gravació i digitalització dels llibres registrals, en els termes que preveu la clàusula cinquena del conveni marc de col·laboració. La Comunitat Valenciana recolzarà a Red.es en tot el que calga perquè Red.es puga dur a terme el projecte de gravació i digitalització dels llibres registrals.  
Tercera. Seguiment de les actuacions   
La Generalitat Valenciana, el Ministeri de Justícia i Red.es, d'acord amb allò que s'ha acordat en la clàusula dotze del conveni marc de col·laboració, exerciran activitats de seguiment que permeten conéixer l'estat i grau d'avanç de la implantació i ús de les TIC en els òrgans registrals ubicats en el seu àmbit territorial, i duran a terme els estudis quantitatius i qualitatius necessaris per a obtindre la dita informació.   
Com a primera fase de realització dels dits estudis, la Generalitat Valenciana proporcionarà les dades de partida previstos en l'annex I i realitzarà els mesuraments necessaris per al càlcul dels indicadors compresos en l'annex III del present conveni. La Generalitat Valenciana actualitzarà els indicadors de l'annex III de forma periòdica en la forma i terminis que establisca la Comissió de Seguiment. Mitjançant un acord de la Comissió de Seguiment, les parts podran establir indicadors addicionals o diferents que resulten adequats per a mesurar l'impacte de les actuacions.  
Així mateix, la Generalitat Valenciana proporcionarà la col·laboració i informació necessàries per a la realització de les accions que s'emprenguen a l'efecte de realitzar un seguiment exhaustiu de l'execució i impacte de les actuacions dutes a terme en execució del conveni bilateral, com ara enquestes, visites als òrgans registrals o ferramentes d'avaluació i seguiment.  
Quarta. Inversions   
4.1. La inversió màxima total a realitzar a la Comunitat Valenciana en les actuacions objecte del present conveni bilateral és de 2.573.962 euros.   
4.2. L'import màxim que correspon a Red.es per a fer les actuacions referides en els apartats 2.1 i 2.2 de la clàusula segona és de 1.146.920 euros. L'execució de dites actuacions per part de Red.es estarà condicionada a l'existència de disponibilitat pressupostària de Red.es.  
4.3. Per la seua banda, l'import màxim que correspon a la Generalitat Valenciana per a desplegar les actuacions descrites en els apartats 2.1 i 2.2 de la clàusula segona és de 1.286.981 euros. L'execució de dites actuacions per part de la Generalitat Valenciana estarà condicionada a l'existència de disponibilitat pressupostària per la seua banda.  
4.4. Les accions formatives realitzades pel Ministeri de Justícia d'acord amb el que establix l'apartat 2.2, d'acord amb el que disposa l'annex II del conveni marc, són d'un pressupost màxim 140.061 euros. L'execució de les dites accions formatives estarà condicionada a l'existència de disponibilitat pressupostària per part del Ministeri de Justícia.  
4.5. Red.es no invertirà un percentatge superior al 75% de la quantitat prevista en l'apartat 4.2 mentre que la Generalitat Valenciana no certifique almenys un 75% de la seua inversió prevista en l'apartat 4.3, d'acord amb els mecanismes previstos per la Comissió de Seguiment, i no es verifique que les accions desplegades per ambdues parts fins a eixe moment han tingut un impacte significatiu en la millora de l'eficiència dels tràmits registrals efectuats pels jutjats de pau. A fi de verificar este extrem, les parts presentaran a la Comissió de Seguiment del programa un balanç de les actuacions realitzades així com el seu impacte en els indicadors de seguiment previstos en l'annex III.   
En cap cas Red.es no realitzarà la totalitat de la inversió prevista l'apartat 4.2, sense que la Generalitat Valenciana prèviament haja efectuat la totalitat de la inversió que li correspon realitzar de conformitat amb el que establix l'apartat 4.3.  
Cinquena. Certificat de les obligacions d'inversió  
5.1. Compliment de l'obligació d'inversió per la Generalitat Valenciana  
Als efectes del compliment de l'obligació d'inversió prevista en l'apartat 4.3, es computarà com a inversió realitzada per la Generalitat Valenciana únicament l'import d'aquelles obligacions de contingut econòmic que complisquen els requisits següents:  
a) Que es reconeguen a càrrec del seu pressupost o, si fa el cas, al d'un organisme públic o d'una societat participada per la Generalitat Valenciana.  
b) Que tinguen per causa béns o servicis inclosos en el present conveni bilateral.  
c) Que la data de reconeixement de l'obligació siga posterior a la data de la firma del present conveni bilateral.  
La Generalitat Valenciana justificarà la inversió realitzada per mitjà d'un certificat emés i firmat per les persones que assenyale la Comissió de Seguiment. La Generalitat Valenciana emetrà els certificats amb la periodicitat que determine la Comissió de Seguiment.  
La Comissió de Seguiment, acordarà els instruments destinats a certificar l'efectiva prestació de les actuacions objecte del present conveni bilateral.  
No obstant l'assenyalat anteriorment, el certificat de la inversió arreplegada en l'apartat 4.3 de la clàusula quarta comprendrà l'import total de les obligacions de contingut econòmic reconegudes pels òrgans competents encarregats de desenrotllar les actuacions previstes en el present conveni bilateral, i s'acompanyarà d'una relació individualitzada d'estes obligacions, o bé dels documents comptables que les reflectisquen, havent de coincidir el total de la relació amb l'import del certificat firmat. En ambdós casos haurà de constar en la relació, la data de reconeixement de l'obligació, la seua quantia, els béns o servicis que l'han generat, el número d'expedient que origina l'obligació i l'òrgan que l'ha reconegut.   
5.2. Compliment dels requisits tècnics  
a) La Generalitat Valenciana assegura a Red.es que els jutjats de pau que es beneficien de les actuacions previstes en el present conveni, bé directament en l'àmbit de les seues competències o a través de l'òrgan competent, compliran els requisits tècnics necessaris perquè els béns i servicis proporcionats per l'entitat resulten immediatament operatius.  
Els jutjats que no complisquen els dits requisits tècnics no seran objecte de les actuacions previstes en este conveni.  
b) La Generalitat Valenciana proporcionarà un llistat d'adreces i telèfons dels jutjats de pau on s'haja d'actuar, així com les dades de la persona de contacte, qui serà l'encarregada de firmar l'acta d'acceptació de l'actuació. Així mateix, haurà d'incloure el detall de l'actuació.  
c) La Generalitat Valenciana, amb la col·laboració del Ministeri de Justícia, haurà d'habilitar els mecanismes necessaris per a garantir la interoperabilitat dels sistemes informàtics del Servici d'Informàtica Judicial amb els del Ministeri de Justícia, de manera que la implantació d'INFOREG, així com les seues versions posteriors, permeten realitzar la gestió telemàtica de les inscripcions registrals i la gestió de dades registrals digitalitzats.  
5.3. Posada a disposició de béns i servicis  
La posada a disposició dels béns i servicis per part de Red.es en els jutjats de pau es produirà en el moment en què es complisquen els requisits tècnics establits en l'apartat 5.2.  
Sisena. Transmissió de la propietat  
La propietat de tot l'equipament subministrat per Red.es en compliment de l'obligació d'inversió prevista en l'apartat 4.2 s'entendrà transmesa a l'administració receptora, en el moment en què dits equips siguen posats a disposició dels jutjats de pau beneficiaris o, si fa el cas, en el moment en què els dits equips siguen posats a disposició de la Generalitat Valenciana en el lloc que esta assenyale a l'efecte.   
En tot cas, este equipament serà destinat als fins previstos en el present conveni bilateral.  
Setena. Comissió de seguiment del conveni bilateral  
S'establix una Comissió de Seguiment del present conveni bilateral constituïda per dos representants de la Generalitat Valenciana, i dos representants de Red.es. Els membres de la Comissió de Seguiment podran ser substituïts per les persones que estos designen. La substitució, amb caràcter definitiu o temporal, de qualsevol dels membres de la Comissió de Seguiment, serà anunciada en la convocatòria de la reunió corresponent, i quedarà degudament reflectida en l'acta corresponent.  
La presidència de la Comissió de Seguiment tindrà caràcter rotatori. Correspondrà a Red.es designar un secretari, qui actuarà amb veu però sense vot.  
A les reunions de la Comissió de Seguiment assistirà un representant del Ministeri de Justícia.  
Les parts podran invitar, així mateix, a les reunions de la Comissió de Seguiment a assessors externs.   
Addicionalment a les funcions previstes en el present conveni bilateral, la Comissió de Seguiment resoldrà els problemes d'interpretació i compliment que es deriven del conveni, així mateix podrà proposar la modificació de les actuacions previstes, previ consentiment de les parts i sempre que no suposen una alteració substancial de l'objecte del present conveni bilateral. La modificació de les actuacions es produirà mitjançant un acord exprés i per escrit de les parts.  
La Comissió de Seguiment es reunirà com a mínim dos vegades a l'any i sempre que ho sol·licite algun dels membres que la componen.  
Vuitena. Drets i obligacions de les parts  
Les parts firmants del present conveni bilateral es comprometen a realitzar quantes actuacions siguen necessàries per a la total execució del present conveni bilateral.  
Les parts hauran de facilitar-se tota la informació, assistència tècnica i col·laboració que es requerisca per a l'adequada execució de les actuacions que els corresponen així com per a elaborar els corresponents plecs de clàusules jurídiques i de clàusules tècniques dels procediments de licitació que es realitzen a este efecte de complir les obligacions assumides en el present conveni bilateral.   
Concloses les actuacions objecte del present conveni, la Comunitat Valenciana, bé directament en l'àmbit de les seues competències, o a través de l'òrgan competent, realitzarà les actuacions necessàries perquè els organismes destinataris dels béns i servicis objecte del present conveni garantisquen l'adequat manteniment i reposició de l'equipament, aplicacions, continguts i servicis objecte del conveni.  
Novena. Obligacions derivades del cofinançament FEDER  
1) A l'efecte de que Red.es puga realitzar les funcions que li corresponen com a organisme gestor de conformitat amb el que disposa l'article 60 i concordants del Reglament (CE) núm. 1083/2006, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, la Comunitat Valenciana com a beneficiària de les actuacions realitzades per Red.es en els centres dependents de la Generalitat Valenciana en execució de l'obligació d'inversió assumida per Red.es en el present conveni i finançada amb fons FEDER, haurà de comunicar a Red.es que els equips subministrats i/o les actuacions realitzades es troben en funcionament incloent la localització concreta dels dits equips -amb indicació del número de sèrie corresponent- i /o de les actuacions realitzades. A estos efectes la Generalitat Valenciana haurà d'omplir la taula que figura en l'annex IV del present conveni, i realitzar la dita comunicació en el termini màxim de 60 dies des de l'entrega de l'equipament per part de Red.es.   
El retard en la dita comunicació suposaria un greu perjuí per a Red.es, en tant que, no podria sol·licitar en temps el cofinançament comunitari corresponent, la qual cosa podria posar en risc la continuïtat de les actuacions.  
En els dos primers mesos de cada exercici, durant el termini de cinc anys referit en l'apartat 5 següent, la Generalitat Valenciana haurà de remetre una relació actualitzada sobre l'estat i situació dels equips subministrats i/o les actuacions realitzades.  
2) Amb caràcter previ a la conclusió de les actuacions objecte del present conveni s'informarà al públic de la participació de la Unió Europea, i si fa el cas, del fons participant amb la col·locació d'una placa explicativa permanent, visible, i de grans mides en la localització on es realitzen les actuacions, en la qual s'indicarà el tipus i el nom de les referides actuacions, a més de la informació referida en les lletres a), b) i c) de l'apartat 3) de la present clàusula.  
3) Les plaques, cartells i qualsevol document (quadernets, fullets, notes informatives, certificats d'assistència, o de qualsevol altre tipus) que realitze la Generalitat Valenciana sobre les intervencions cofinançades pels fons estructurals hauran d'incloure:  
- L'emblema de la Unió Europea, de conformitat amb les normes gràfiques establides en l'annex I del Reglament (CE) núm. 1828/2006, de 8 de desembre, així com la referència a la Unió Europea.  
- La referència «Fons Europeu de Desenvolupament Regional».  
- Una declaració en què s'informe que el programa operatiu ha sigut cofinançat pel FEDER i en la que es destaque el valor afegit de la intervenció de la Comunitat Europea, de preferència: «Una manera de fer Europa», o la declaració que, si fa el cas, acorde l'autoritat de gestió.   
Serà Red.es qui subministrarà, en el cas que calguen, als respectius ajuntaments les plaques a instal·lar, els que hauran d'encarregar-se de la instal·lació i manteniment d'estes durant tot el termini de permanència d'inversió que marca la legislació vigent.  
4) La comunitat autònoma accepta ser inclosa en la llista de beneficiaris de les actuacions realitzades per Red.es amb finançament comunitari.  
5) La Generalitat Valenciana beneficiària de les actuacions realitzades per Red.es en execució de l'obligació d'inversió assumida per Red.es en el present conveni i finançada amb fons FEDER vetlarà, en relació amb el compliment de la normativa europea que regula les ajudes, de conformitat amb el que disposa l'article 57.1 del Reglament (CE) núm. 1083/2006, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, que l'operació objecte del present conveni no patirà una modificació substancial abans de transcorreguts cinc anys del seu terme que afecte la seua naturalesa o a les seues condicions d'execució o que atorgue a una empresa o a un organisme públics avantatges indeguts, i que es derive d'un canvi en la naturalesa de la propietat d'una infraestructura o del cessament d'una activitat productiva.  
La Generalitat Valenciana articularà els mecanismes necessaris a fi que els respectius ajuntaments comuniquen a Red.es qualsevol alteració important que es produïsca en els equips i llicències objecte del present acord, en el seu ús i destinació o la seua pèrdua o deteriorament, als quals en virtut de la llei els correspon l'obligació de dotar de mitjans materials els jutjats de pau, la reposició dels equips i llicències, per a la qual cosa, la Generalitat Valenciana podrà establir aquells convenis que siguen necessaris amb els respectius ajuntaments.  
6) Amb caràcter general la Generalitat Valenciana s'obliga a complir totes les disposicions que comunitàries i nacionals li resulten aplicables com a destinatària de les actuacions finançades amb els fons FEDER així com a permetre i facilitar que Red.es puga realitzar les auditories i comprovacions necessàries per a verificar el compliment de la normativa aplicable.  
7) La Generalitat Valenciana serà responsable dels danys que es deriven per a Red.es de l'incompliment per part de la Generalitat Valenciana de les obligacions previstes en la present clàusula.  
Deu. Resolució de conflictes  
La resolució de les controvèrsies que puguen plantejar-se sobre la interpretació i execució del present conveni, hauran de resoldre's de mutu acord entre les parts, a través de la Comissió de Seguiment. Si no es poguera aconseguir un acord, les possibles controvèrsies hauran de ser resoltes davant de l'orde jurisdiccional contenciós administratiu.   
Onze. Naturalesa del present conveni bilateral  
El present conveni de col·laboració és dels previstos en l'article 4.1.c) de la Llei 30/2007, de 30 octubre, de Contractes del Sector Públic.  
Dotze. Vigència del present conveni bilateral  
El present conveni produirà efecte des del moment de la seua firma i tindrà vigència fins al 31 de desembre de 2010, i podrà prorrogar-se per acord de les parts a partir d'eixe moment per períodes anuals successius.  
Tretze. Resolució del conveni  
El present conveni bilateral podrà ser resolt per acord d'ambdós parts o per decisió unilateral d'una d'elles, motivada per l'incompliment de les seues obligacions per l'altra part, la qual cosa haurà de comunicar-se a l'altra amb tres mesos d'antelació.  
No obstant això, la resolució del conveni no interromprà la marxa de totes aquelles actuacions que es trobaren en execució fins a la seua completa terminació.  
I, en prova de conformitat, firmem este conveni, per duplicat i a un únic efecte, en el lloc i la data abans indicats.  
La consellera de Justícia i Administracions Públiques de la Generalitat Valenciana: Paula Sánchez de León Guardiola.  
El director general de l'Entitat Pública Empresarial Red.es: Sebastián Muriel Herrero.  
ANNEX I  
Situació de partida  
Este annex arreplega en detall la situació en què es troba la integració de les tecnologies de la informació i comunicació en els òrgans amb funcions de registre civil ubicats a la Comunitat Valenciana respecte a les dades generals, equipament dels centres, servicis de suport i manteniment de les infraestructures, connectivitat, disponibilitat i utilització de servicis públics en línia, grau d'interoperabilitat amb els sistemes del Ministeri de Justícia, estat de desplegament o implantació de servicis així com el nivell de formació dels funcionaris i les actuacions realitzades per a difondre entre la població l'accés a estos servicis.  
Taula 1. Equipament específic per a l'ús d'INFOREG instal·lat en els jutjats de pau (PCs i impressores específiques), les dades dels jutjats de pau a desembre de 2009 i les dels registres civils a octubre de 2008, encara que s'actualitzarà amb les últimes dades disponibles.  
  
Taula 2. Percentatge de registres civils i jutjats de pau connectats a Internet en banda ampla, a través de la xarxa corporativa de la Generalitat Valenciana i amb xarxes d'àrea local, a desembre de 2009 (jutjats de pau a desembre de 2009 i els registres civils a octubre de 2008, encara que les dades d'estos últims s'actualitzaran amb les últimes dades disponibles.)  
  
Taula 3. Percentatge de registres civils i jutjats de pau que disposen de l'aplicatiu INFOREG i nombre d'usuaris capacitats en l'ús de la ferramenta, (jutjats de pau a desembre de 2009 i els registres civils a octubre de 2008, encara que les dades d'estos últims s'actualitzaran amb les últimes dades disponibles.)  
  
Taula 4. Tipologia dels registres civils i jutjats de pau per nombre d'usuaris de l'aplicació INFOREG, (els jutjats de pau a desembre de 2009 i els registres civils a octubre de 2008, encara que les dades d'estos últims s'actualitzaran amb les últimes dades disponibles.)  
  
ANNEX II  
Actuacions a realitzar per la Generalitat Valenciana i Red.es en l'àmbit dels jutjats de pau  
Amb l'objectiu de complir amb el que establix el conveni bilateral, les parts realitzaran les actuacions establides en el present annex i en la clàusula segona del present conveni. La Comissió de Seguiment determinarà les actuacions concretes a realitzar per cada una de les parts.   
Les actuacions a realitzar en execució del present conveni són les següents:  
1. Dotar els jutjats de pau de la connectivitat i servicis de xarxa necessaris perquè puguen fer ple ús de l'aplicació INFOREG en la seua versió 4.0 o successives. Estos servicis estaran operatius durant la vigència del present conveni bilateral.  
2. Subministrar l'equipament informàtic que calga per a l'ús d'Inforeg a les seus dels jutjats de pau. L'equipament informàtic inclou ordinadors personals i impressores específiques.   
La Comissió de Seguiment determinarà la configuració de l'equipament informàtic que millor s'adapte per a complir amb els objectius del conveni.  
L'equipament informàtic que subministre Red.es serà entregat en el lloc que determine la Generalitat Valenciana conforme al calendari d'entrega que s'acorde a l'inici de l'execució del present conveni bilateral.   
3. Manteniment in situ de l'equipament subministrat, que garantisca el seu correcte estat de funcionament.  
4. Instal·lació i posada en funcionament d'equips i comunicacions. Configuració per a l'accés i ús d'INFOREG.  
5. Formació relativa a l'ús de l'estació de treball, i de l'aplicació INFOREG.   
La Comissió de Seguiment determinarà l'estratègia de formació que es considere més eficaç podent incorporar entre altres mecanismes, formació telemàtica, formació in situ i jornades formatives centralitzades.  
6. Atenció i suport d'usuaris per a la resolució d'incidències operatives.   
Quan les incidències siguen relatives a INFOREG, seran redirigides a qui designe el Ministeri de Justícia.  
ANNEX III  
Seguiment de les actuacions  
Este annex té com a objecte contribuir al seguiment de les actuacions contemplades, amb l'objectiu de tindre informació que permeta valorar l'abast i els beneficis socials aconseguits pel projecte.   
S'ha de proporcionar una sèrie d'indicadors bàsics en les diferents àrees d'actuació i s'ha de reflectir el seu valor objectiu abans de l'inici del projecte i a la finalització. Estos indicadors permeten tindre una ferramenta de seguiment de l'evolució del projecte.  
ANNEX IV  
  
ID\_Equip: Té el Format 00418/XX/XX/XX  
Tipus Equip: Indiqueu si és un monitor, un PC, una impressora.  
\* \* \* \* \* \* \* \* \* \* \* \* \*   
ANEXO IV  
  
ID\_Equipo: Tiene el Formato 00289/XX/XX/XX  
Tipo Equipo: Indicar si es un monitor, un PC, una impresora.  
La llista d'indicadors proposada a continuació, així com el valor objectiu fixat, podran ser modificats en Comissió de Seguiment en funció de la situació de partida i de la naturalesa de les actuacions finalment planificades d'acord al pressupost disponible.  
Taula 1. Valors inicial i final d'indicadors d'execució   
